Legal Document

Category: 5

Text:
19. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ Αριθ. 952.1/32/96 της 12 Αυγ./6 Σεπτ.  1996 (ΦΕΚ Β΄824) Επέκταση Παγίας Κρατήσεως 4% υπέρ του Ταμείου Αλληλοβοηθείας Ναυτικού και επί του Επιδόματος Ετοιμότητας στο Στρατιωτικό Προσωπικό του Λ.Σ. Έχοντας υπόψη: α.Τις διατάξεις της παρ. 1 του άρθρ. 14 Ν.Δ. 398/74 (ΦΕΚ 116/Α΄), όπως αυτή τροποποιήθηκε με την παρ. 1 του άρθρ. 33 του Νόμ. 2109/92 (205/Α΄). β.Τις διατάξεις της παρ. 3 του Νόμ. 2340/95 (ΦΕΚ 204/95), με την οποία δύναται να υπολογίζεται το επίδομα ετοιμότητας, στο εφάπαξ βοήθημα που χορηγούν τα Ταμεία Αλληλοβοηθείας των Ε.Δ. γ.Την υπ΄αριθ. Φ.952.1/28/96 Σ4502 από 1.4.96 απόφαση του Υπουργού Εθνικής Άμυνας «περί συνυπολογισμού του επιδόματος ετοιμότητος στο χορηγούμενο από το Ταμείο Αλληλοβοηθείας Ναυτικού εφάπαξ βοήθημα». δ.Τις διατάξεις του άρθρ. 29 Α  του Νόμ. 1558/85 (ΦΕΚ 137/Α΄), όπως συμπληρώθηκε με το άρθρ. 27 του Νόμ. 2081/92 (ΦΕΚ 154/Α΄), με το οποίο καθορίζεται ο έλεγχος των δαπανών που προκαλούν οι κανονιστικές διοικητικές πράξεις. ε.Τις υπ΄αριθ. 8/2.6.95 και 19/14.11.95 αποφάσεις του Διοικητικού Συμβουλίου του Ταμείου Αλληλοβοηθείας Ναυτικού. στ.Την υπ΄αριθ. 20341/7.3.96 ΚΥΑ Πρωθυπουργού και ΥΕΘΑ «Περί ανάθεσης αρμοδιοτήτων Υ.Ε.Θ.Α. στον ΥΦ.ΕΘ.Α.». ζ.Την σύμφωνη γνώμη του Αρχηγού Γενικού Επιτελείου Ναυτικού σύμφωνα με το άρθρ. 3 παρ. 4 του Ν.Δ. 398/74. η.Την μη επιχορήγηση του Ταμείου Αλληλοβοηθείας Ναυτικού από τον κρατικό προϋπολογισμό, αποφασίζουμε: 2.Επεκτείνουμε ως προς το Ταμείο Αλληλοβοηθείας Ναυτικού, την προβλεπόμενη από την υπ΄αριθ. Φ. 872/230464/31.10.74 ΚΥΑ (ΦΕΚ 1167/Β΄) παγία μηνιαία κράτηση ποσοστού 4% και επί του επιδόματος ετοιμότητος που χορηγήθηκε στο στρατιωτικό προσωπικό του Λιμενικού Σώματος με το Νόμ. 2340/95 (ΦΕΚ 204/Α΄) και το άρθρ. 25 του Νόμ. 2386/96 (ΦΕΚ 23 Α΄). 3.Έναρξη ισχύος της απόφασης αυτής από 1.1.1996. 4.Από τις διατάξεις της απόφασης αυτής, δεν προκαλείται δαπάνη σε βάρος των Προϋπολογισμών του Κράτους και του Ταμείου Αλληλοβοηθείας Ναυτικού.